laion/Wikipedia-Exotic huggingface dataset:
טקס פרס מסך הזהב 2003

טקס פרסי מסך הזהב 2003 התקיים ב-15 בנובמבר 2003, ושודר בשידור ישיר בערוץ 2, במסגרת פרס מסך הזהב שארגן השבועון "פנאי פלוס" וזכיינית ערוץ 2 "שידורי קשת". הטקס עמד בסימן עשור לתחילת השידורים המסחריים בערוץ 2. במהלך הטקס ניתנו פרסים לשחקנים, אנשי תקשורת, חברות וצוותי סדרות טלוויזיה על הישגיהם במהלך השנה בה מתקיים הטקס. בשנה זו נוספה קטגוריה חדשה "תוכנית העשור". בנוסף, עלתה תוכנית נלווית לטקס בערוץ הבידור !E, בהנחיית גלית גוטמן. בפרס "תוכנית העשור" זכתה התוכנית "לא נפסיק לשיר - כוכב נולד". הזכייה עוררה סערה, מאחר שהתוכנית הייתה חדשה יחסית והיא גברה על תוכניות ותיקות ממנה בערוץ דוגמת "שידור חי של דן שילון", "פספוסים", "הכספת", "רק בישראל", וה"ראשון בבידור" תוכניתו של דודו טופז. להלן הפרסים שזכו בטקס שנת 2003: יאיר לפיד (ערוץ 2) יצפאן (ערוץ 3) ערב אדיר (ערוץ 2) שישי בגאון (הערוץ הראשון) שישי עם מיכל (הערוץ הראשון) אחורי החדשות (ערוץ 10) הכספת החדשה (ערוץ 2) לא נפסיק לשיר - כוכב נולד (ערוץ 2) מי רוצה להיות מיליונר? (ערוץ 2) רק בישראל (ערוץ 2) גלריית המומחים עם רבקה מיכאלי (ערוץ 2) הבוקר של אודטה (ערוץ 10) המסיבה עם יובל כספין (ערוץ 10) שום, פלפל ושמן זית (הערוץ הראשון) שיעור פרטי עם אהרוני (ערוץ 2) אחד העם 1 (ערוץ 2) אסתי המכוערת (ערוץ 2) בנות בראון (ערוץ 2) פרויקט "ראשון בדרמה" (ערוץ 3) שבתות וחגים (ערוץ 3) בולדוג (ערוץ 8) דין וחשבון (ערוץ 10) כלבוטק (ערוץ 2) עובדה (ערוץ 2) רישיון להרוג (ערוץ 2) בוקר טוב ישראל (הערוץ הראשון) בשידור חוקר (ערוץ 2) מסע עולמי (ערוץ 2) ערב טוב עם גיא פינס (ערוץ 3) פספורט (ערוץ 2) אהרון ברנע אושרת קוטלר גלעד עדין גדי סוקניק ויונית לוי יעקב אילון ומיקי חיימוביץ’ אולפן ליגות האלופות (ערוץ הספורט) אחד על אחד (ערוץ הספורט) חדשות הספורט (ערוץ הספורט) מבט ספורט (הערוץ הראשון) ספורטי.וי (חינוכית) אולפן ערוץ הילדים (ערוץ הילדים) אקזיט (ערוץ 10) בראבו (ערוץ 2) בחדר של חני (חינוכית) הפיג’מות (ערוץ הילדים) "צביקה הדר" (שמש, YES וערוץ 2) "אבי קושניר" (החיים זה לא הכל, ערוץ 2) "אלון אבוטבול" (שבתות וחגים, ערוץ 3) "ארז בן הרוש" (שוטטות, ערוץ 2) "שייקה לוי" (אסתי המכוערת, ערוץ 2) אביטל דיקר (אסתי המכוערת, ערוץ 2) אורלי ויינרמן (שמש, YES וערוץ 2) גלית גיאת (שמש, YES וערוץ 2) דפנה רכטר (מיי פירסט סוני, ערוץ 2) יעל אבקסיס (שבתות וחגים, ערוץ 3) גיא אריאלי (משחק החיים, ערוץ 3) יהודה לוי (אהבה מעבר לפינה, ערוץ 2) ירון עצמון (משחק החיים, ערוץ 3) ניר לוי (משחק החיים, ערוץ 3) "איה קורן" (אהבה מעבר לפינה, ערוץ 2) "אגם רודברג" (אהבה מעבר לפינה, ערוץ 2) "אפרת בוימולד" (משחק החיים, ערוץ 3) "יעל שרוני" (משחק החיים, ערוץ 3) "לירון וייסמן" (משחק החיים, ערוץ 3) "משחק החיים" "אהבה מעבר לפינה" (ערוץ 2) "אין אשמה באהבה" (ערוץ ויוה פלטינה) "האחד" (ערוץ ויוה) "המורדים" (פוקס קידס וערוץ 10) "משחק החיים" (ערוץ 3) "אלי מקביל (ערוץ 2) "דוסון קריק (ערוץ 3) "הבית הלבן (ערוץ 3) מכושפות (ערוץ 3) 24 (ערוץ 10) דארמה וגרג (ערוץ 2) דרו קארי (ערוץ 3) כולם אוהבים את ריימונד (ערוץ 3) סקס והעיר הגדולה (ערוץ 2) שנות ה-70 (ערוץ 3) טקס פרס מסך הזהב 2003, במסד הנתונים הקולנועיים IMDb (באנגלית) אביבה קרול, ‏קטגוריה חדשה במסך הזהב: "תוכנית העשור", באתר גלובס, 14 באוקטובר 2003 גלי וינרב, ‏גלית גוטמן תנחה את "ספיישל מסך הזהב", באתר גלובס, 6 בנובמבר 2003 גלי וינרב, ‏"לא נפסיק לשיר - כוכב נולד" נבחרה לתוכנית העשור בטקס "מסך הזהב", באתר גלובס, 16 בנובמבר 2003 אביבה קרול, ‏פנאי פלוס: רוב המצביעים ב"מסך הזהב" - בני 25 ומעלה, באתר גלובס, 19 בנובמבר 2003
רוברט אייזלר

רוברט אַייזלר (Robert Eisler;‏ 27 באפריל 1882 – 17 בדצמבר 1949) היה היסטוריון של האמנות והתרבות וחוקר מקרא יהודי-אוסטרי. חסיד הפסיכולוגיה של קרל גוסטב יונג. חיבוריו עוסקים במגוון רחב של נושאים. אייזלר נולד בווינה, בירת האימפריה האוסטרו-הונגרית. הוא למד באוניברסיטת וינה, בספיאנצה - אוניברסיטת רומא, ובאוניברסיטת אתונה (אנ'). במלחמת העולם הראשונה שירת כקצין בצבא האוסטרו-הונגרי. לאייזלר הייתה משרה במכון האוסטרי להיסטוריה באוניברסיטת וינה. בין 1931-1925 שירת כעוזר המנהל של משרד חבר הלאומים בפריז ושימש זמנית כפרופסור אורח בסורבון. באותה תקופה כתב על כלכלה. הוא נרדף על ידי השלטונות הנאציים לאחר האנשלוס בשנת 1938, נכלא במחנות הריכוז דכאו ובוכנוואלד, אך שרד. לפני פרוץ מלחמת העולם השנייה מצא מקלט בבריטניה, שם עבד כמרצה באוניברסיטת אוקספורד. הוא מת באוקסטד, סארי. אייזלר היה נשוי ללילי פון פאוזינגר (Lili von Pausinger), בתו של הצייר האוסטרי קסאפר פון פאוזינגר (Xaver von Pausinger). אחותה אליזבת תרגמה את הספר "היידי בת ההרים" לאנגלית והייתה נשואה לסופר האמריקני צ'ארלס וארטון סטורק (Charles Wharton Stork). אייזלר כתב מסות שנויות במחלוקת על חייו של ישו. אחת מהן היא על תפישתו של ישו כיהודי פוליטי, מרדני ואסכטולוגי, בהקשר של תנועת הקנאים. לצורך טיעוניו השתמש בכתבים הסלאביים (שהאותנטיות שלהם מוטלת בספק) של חיבוריו של יוסף בן מתתיהו. ב-1925 פרסם מאמר על הסעודה האחרונה, אשר בו טען כי האפיקומן היה חלק מטקס משיחי בחג הפסח. ב-1930 כתב אייזלר מאמר והעלה בו את ההשערה שיוספוס פלביוס הוא האיש שדמותו מופיעה בפרוטומה המוכרת, המזוהה איתו מאז. גרשם שלום תיאר את אייזלר כ"דמות מדהימה בעולם ההשכלה". Studien zur Werttheorie (1902) Die Legende vom heiligen Karantanerherzog Domitianus, Mitteilungen des Instituts für österreichische Geschichtsforschung 28, Innsbruck 1907 Die illuminierten Handschriften in Kärnten (1907) Weltenmantel und Himmelszelt, two volumes (1910) Die Kenitischen Weihinschriften der Hyksoszeit (1919) Orpheus the Fisher: Comparative Studies in Orphic and Christian Cult Symbolism (1921) Das Geld (1924) Orphisch-Dionysische Mysteriengedanken in der christlichen Antike (1925) Iesous Basileus ou Basileusas, two volumes (1929/30) The Messiah Jesus and John the Baptist (1931) This Money Maze (1931) Stable Money (1932) Monetary Theory and Monetary Policy (1934) Zur Kritik der psychologistischen Konjunktur-Theorie (1935) Das Rätzel des vierten Evangeliums (1936) as The Enigma of the Fourth Gospel (1938) Flavius Josephus Studien (1938) The Royal Art of Astrology (London 1946) Man Into Wolf: An Anthropological Interpretation of Sadism, Masochism and Lycanthropy (1948) (אנ') Una Tavoletta di Biccherna Nuovamente Scoperta (1950) Comparative Studies In Ancient Cosmology (לא פורסם) מדיה וקבצים בנושא רוברט אייזלר בוויקישיתוף תמונתו של רוברט אייזלר(הקישור אינו פעיל), באתר הספרייה הלאומית ספרות מאת ואודות רוברט אייזלר, בקטלוג הספרייה הלאומית הגרמנית ספרות מאת רוברט אייזלר, באתר Library Thing Robert Eisler, Man into Wolf רוברט איזלר (1882-1949), דף שער בספרייה הלאומית Craig A. Evans & Stanley E. Porter, New Testament Backgrounds, p. 91 Paul Sumner, He Who is Coming - The Hidden Afikoman (1993) Magen Broshi, How to Recognize a Jew‎ ("כיצד לזהות יהודי"), עמ' 46, בספרו של מגן ברושי (2001) "Bread, Wine, Walls and Scrolls" ("לחם, יין, חומות ומגילות").
רוברט ג'יימס-קולייר

רוברט ג'יימס-קולייר (באנגלית: Rob James-Collier; נולד ב-23 בספטמבר 1976) הוא שחקן ודוגמן אנגלי. הוא מוכר מתפקידיו כתומאס בארו בסדרת הדרמה התקופתית "אחוזת דאונטון" וכליאם קונור באופרת הסבון "קורוניישן סטריט". ג'יימס-קולייר נולד בסאלפורד שבמנצ'סטר רבתי בשם רוברט קולייר והוא שינה את שמו לרוברט ג'יימס-קולייר כדי להתאימו לכללים של איגוד השחקנים (אנ'). הוא למד בבית הספר סנט פטריק באקלס שבמנצ'סטר רבתי. לג'יימס-קולייר יש שני תארים אקדמיים האחד במנהל עסקים מאוניברסיטת האדרספילד, והשני בשיווק מאוניברסיטת מנצ'סטר מכון למדעים וטכנולוגיה (אנ'). ללא ניסיון קודם במשחק, נבחן ג'יימס-קולייר לתפקיד בסדרת הטלוויזיה "עם הרגלים על הקרקע". כוכבי הסדרה ריקי טומלינסון ודניס ולץ' האמינו בכישרונו, והוא קיבל תפקיד של בעל הפאב רודף הנשים. ב-2006 הופיע בסדרת הדרמה "New Street Law" ובתפקיד קטן בעונה השלישית של "לגדול בלי בושה". ב-2006 הצטרף ג'יימס-קולייר לאופרת הסבון "קורוניישן סטריט". ב-2008 עזב את הסדרה. בראיון באותה שנה אמר ג'יימס קולייר שהוא מתכוון לחזור לסדרה בעתיד. אולם ביוני 2008 דווח כי דמותו של ליאם נרצחה באכזריות כחלק מקו עלילה של רצח מסתורי שדמויות אחרות בסדרה נחשדות במעשה. אחרי שעזב את "קורוניישן סטריט" לוהק ג'יימס-קולייר לסדרה "אחוזת דאונטון" לתפקיד המשרת תומאס בארו. הוא הופיע בסדרה מהפרק הראשון ב-2010 והלאה. עוד הופיע ג'יימס-קולייר על בגרסה הבימתית של "נערות לוח השנה" בהפקה בווסט אנד. ג'יימס-קולייר דגמן לחברת ארגוס (אנ'), והופיע בקטלוג של סתיו/חורף 2007 וכן בקטלוג אביב/קיץ 2008. הוא זכה בפרס הגבר הסקסי של שנת 2007 ו-2008 מטעם אופרות הסבון הבריטיות (אנ'). לג'יימס קולייר ולבת זוגו לורן צ'נדירם נולד בן ב-2010. מדיה וקבצים בנושא רוברט ג'יימס-קולייר בוויקישיתוף רוברט ג'יימס-קולייר, במסד הנתונים הקולנועיים IMDb (באנגלית) רוברט ג'יימס-קולייר, באתר "אידיבי", מאגר הידע העברי לקולנוע ישראלי ועולמי רוברט ג'יימס-קולייר, באתר AllMovie (באנגלית) רוברט ג'יימס-קולייר, במסד הנתונים הקולנועיים KinoPoisk (ברוסית) "Liam, how can we Corrie on?". The Sun. 17 באוקטובר 2008. נבדק ב-21 בפברואר 2011. {{cite news}}: (עזרה) Green, Kris (3 בפברואר 2008). "'Liam' quits Corrie over "typecast" fears". digital spy. נבדק ב-21 בפברואר 2011. {{cite news}}: (עזרה) "Rob James-Collier works hard for Downton". FemaleFirst. 27 בספטמבר 2010. נבדק ב-21 בפברואר 2011. {{cite news}}: (עזרה) "Rob James-Collier on life in Downton Abbey as Thomas Barrow". Lancashire Life. נבדק ב-12 בינואר 2015. {{cite web}}: (עזרה) men Administrator (19 בפברואר 2007). "Unknown Rob flies the Co-op". men. נבדק ב-12 בינואר 2015. {{cite web}}: (עזרה) "Corrie's latest bad boy". Manchester Evening News. 17 באפריל 2010. {{cite web}}: (עזרה) Daphne Lockyer. "Rob James Collier steps out from Downton Abbey". Express.co.uk. נבדק ב-12 בינואר 2015. {{cite web}}: (עזרה) Soaps – News – 'Liam' quits Corrie over "typecast" fears – Digital Spy Soaps – News – Corrie favourite killed in "whodunnit" murder – Digital Spy "Corrie's hunk Liam's real-life fiancee looks like on-screen loves". Mirror. 2012-02-21. נבדק ב-2015-10-21.
פטרת העור

פטרת העור (באנגלית: Ringworm, כינוי קליני: דרמטופיטוזיס (Dermatophytosis)) היא מצב קליני הנגרם על ידי זיהום פטרייתי בעור אצל אנשים, חיות בית כגון חתולים וחיות מבויתות כמו כבשים, עזים ובקר. הכינוי הנפוץ ביותר לתופעה, "Ringworm", שגוי ביסודו מפני שפטרת העור אינה נגרמת על ידי תולעת טפילית, אלא על ידי זיהום הנגרם מסוגים שונים של פטרת. הפטרייה הגורמת לזיהום הטפילי (dermatophytes) ניזונה מקרטין, החומר הנמצא בחלק החיצוני של רקמות עור מתות, שיער וציפורניים. פטרת העור מתפתחת ביותר בתנאים של חום ולחות בעור אולם יש מצבים של פטרת השורדת בתנאים חיצוניים, בבסיס השערה או בתוכו. בחיות בית הפטרייה שורדת על העור החיצוני ועל השערות עצמן. ישנה הערכה כללית שכ-20% מאוכלוסיית העולם נגועה בסוג כלשהו של פטרת העור. היא נפוצה במיוחד אצל העוסקים בספורט המשלב מגע בין-עורי כדוגמת היאבקות. פטרת נפוצה בגפיים (ידיים ורגליים, אולם עלולה להופיע גם במקומות אחרים על העור), בעיקר באזורי עור חלק (נטול או עם מעט שערות) נקראת "Tinea corporis". גזזת מדיה וקבצים בנושא פטרת העור בוויקישיתוף פטרת העור, באתר אנציקלופדיה בריטניקה (באנגלית) זיהום עורי מידבק ועמיד לטיפול מתפשט בעולם, באתר DoctorsOnly‏, 25 באוגוסט 2024 ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
רוברבל דוס סנטוס

רוברבל "טיקו" דוס-סנטוס (נולד ב-15 בנובמבר 1969 בסאו פאולו) הוא קשת ברזילאי. דוס סנטוס התחיל את קריירת הקשתות שלו בתור תחביב, כאשר קנה את הקשת הראשונה שלו ב-1989. ב-1995 הפך לקשת מקצועי והיה הקשת השני באיכות ביצועיו בברזיל. לאחר מכן, ב-1996 הוא זומן לנבחרת הקשתים של ברזיל במסגרת אליפות אמריקה שהתקיימה במקסיקו סיטי. שנה אחר כך, ב-1997, השתתף דוס סנטוס באליפות העולם בקשתות שבסופה סיים במקום השמיני. בשנת 2006, ארגון הקשתות העולמי פיתח את התבנית החדשה של תחרות הגביע העולמי - גביע העולם בחץ וקשת. בגביע העולם יש ארבעה שלבים בארבע מדינות שונות. ארבעת הקשתים הטובים ביותר בכל קטגוריה מתחרים בשלב נוסף על  גביע העולם. בצורה חדשה זו של התחרות, ובזכות הפרס הכספי, הקשתים מרחבי העולם יכלו להיפגש בתדירות גבוהה יותר ולהתחרות ברמה גבוהה יותר.  בשנת 2006, דוס סנטוס ניצח בשלב השלישי באנטליה, טורקיה. זכייה זו הפכה אותו לברזילאי הראשון שניצח באירוע קשתות ברמה עולמית. בשנת 2007, סיים במקומות: שלישי, רביעי ותשיעי בשלושה מתוך ארבעה שלבים, וכתוצאה מכך העפיל לתחרות גביע העולם בדובאי. בחצי הגמר, דוס סנטוס הפסיד לג'ורג' חימנס, קשת מאל סלוודור, בחץ שובר השוויון. לאחר מכן, דוס סנטוס הביס את סבסטיאן ברסור, קשת צרפתי, בקרב על המקום השלישי ועל מדליית הברונזה. את 2007 הוא סיים כמדורג במקום השלישי בדירוג הקשתים העולמי.  בשנת 2008, הוא שבר את שיא אמריקאי עם 1403 נקודות (מתוך 1440) בסיבוב בתחרות הקשתות הבין - לאומית, ובכך הפך לאדם ה-17 בעולם שמצליח להשיג מעל 1400 נקודות. רוברבל דוס סנטוס, באתר פדרציית הקשתות העולמית ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רוברבל דוס סנטוס".
כריסטופר

כריסטופר (באנגלית: Christopher) הוא שם שמקורו בשמו של הקדוש היווני כריסטופורוס (Χριστόφορος), שמשמעו "נושאו של המשיח" או "נושאו של ישו". השם משמש כשם פרטי מאז המאה ה-10, ובמהלך רוב המחצית השנייה של המאה ה-20 היה ברשימת 20 השמות הפרטיים הנפוצים ביותר באנגליה. השם משמש גם כשם משפחה. האם התכוונתם ל... כריסטפור – זמר-יוצר דני כריסטופר הראשון, מלך דנמרק – מלך דנמרק במהלך המאה ה-13 כריסטופר השני, מלך דנמרק – מלך דנמרק במהלך המאה ה-14 כריסטופר מבוואריה – מלך דנמרק, מלך שוודיה ומלך נורווגיה במהלך המאה ה-15 אישים ששם משפחתם "כריסטופר": ג'ון כריסטופר – סופר מדע בדיוני אנגלי וורן כריסטופר – מזכיר המדינה של ארצות הברית במהלך שנות ה-90 של המאה ה-20 תום כריסטופר (אנ') – שחקן אמריקאי כריסטוף אישים ששמם הפרטי הוא כריסטופר
סימן טוב

האם התכוונתם ל... עברית בסימן טוב – תוכנית טלוויזיה ישראלית, ללימוד עברית, בכיכובו של דודיק סמדר זבולון סימן-טוב – היהודי האחרון שחי באפגניסטן חזי סימנטוב – עיתונאי ישראלי טניה סימן טוב – ג'ודוקא ישראלית משה בר סימן טוב – כלכלן ואיש ציבור ישראלי מאיה סימנטוב – זמרת יוצרת ישראלית מרב סמן טוב – זמרת ישראלית מזל טוב – איחול מימי הביניים וחלק מנוסח הלחשים בסוף טקס קידוש לבנה, בביטוי "סימן טוב ומזל טוב יהא לנו ולכל ישראל אמן" בר סימן טוב אישים ששמם הפרטי הוא סימן טוב
מועדון גימל

המועדון (בעבר מועדון גימל – תוכנית המסיבה הישראלית) הייתה תוכנית רדיו ישראלית שהוגשה על ידי השדרן ומפיק הרדיו הישראלי איתן גור בין השנים 2012–2017. התוכנית שימשה במת חשיפה לאומני מוזיקה אלקטרונית ומוזיקה שחורה ישראלים בתחילת דרכם המקצועית. התוכנית החלה את שידוריה ברשת גימל בשנת 2012 ושודרה בכל יום שישי בין השעות 22:00–01:00, עד לסגירת התחנה במסגרת הרפורמה ברשות השידור וסגירתה של רשות השידור במאי 2017. ביולי 2017, כחודשיים לאחר ירידתה משידור, עלתה מחדש התכנית לשידור ברדיו פלוס האינטרנטי, שם היא שודרה בימי חמישי בין השעות 20:00–23:00. בין היוצרים והאמנים הישראלים המפורסמים שהתארחו בתוכנית נמנו עופר ניסים, סקאזי, בורגור, קפה שחור חזק. השעה הראשונה של התוכנית הוקדשה באופן קבוע לשידור מוזיקה שחורה. בשעה השנייה התארח תקליטן או מוזיקאי ישראלי. בשעה השלישית שודרו מיקסים (אנ') של מוזיקה אלקטרונית. מתחת לכיסוי (באנגלית: Under The Cover) הייתה פינה מוזיקלית קבועה ששודרה בתוכנית בין השנים 2015–2016, אשר הופקה והוגשה על ידי האחים שירן ירמיה וערן ירמיה, תחת שמות הבמה שלהם Shirane ו-Jeremie. הפינה התמקדה בסקירה שבועית של החידושים וההמצאות בעולם היצירה והמוזיקה הישראלית ובביצוע גרסאות כיסוי מקוריות ליצירות במוזיקה הישראלית והבין-לאומית כפי שהוצג לראשונה במגזין חלונות (גרסת סוף השבוע) בהנחיית שדרנית הרדיו עפרה הלחמי. במהלך שידורי הפינה נסקרו אמנים ויוצרים מפורסמים, והוצגו זמרים ויוצרים ישראלים בתחילת דרכם. מתחת לכיסוי שודרה לראשונה ב-21 באוגוסט 2015 וכללה הפקת גרסת כיסוי ללהיט הבין-לאומי "On the Regular" (אנ') של המוזיקאי האמריקאי Shamir Bailey (אנ'), אשר זכתה לחשיפה משמעותית בפני עצמה לאחר שהזמר המקורי צייץ מחשבון הטוויטר הרשמי שלו שהביצוע היה "מדהים". העמוד הרשמי של התוכנית באתר facebook העמוד הרשמי של הפינה מתחת לכיסוי באתר facebook הקלטות הסכתי הפינה המוזיקלית מתחת לכיסוי באתר SoundCloud "היוצרות של BPM ברשת גימל". BPM. נבדק ב-27 בספטמבר 2021. {{cite web}}: (עזרה) יח"צ למוסיקאים עצמאיים - סיכום הרצאה עם מורן פז - אקו"ם, באתר אקו"ם, ‏13 בינואר 2015 "להאזנה במועדון גימל: מקבלים את חורף 2013 בלילה לוהט במיוחד". רשות השידור. נבדק ב-27 בספטמבר 2021. {{cite web}}: (עזרה) איתן גור. "עופר ניסים מתארח במועדון גימל". YouTube. נבדק ב-7 בספטמבר 2019. {{cite web}}: (עזרה) "עפרה הלחמי מגזין חלונות". facebook. נבדק ב-7 בספטמבר 2019. {{cite web}}: (עזרה) "מתחת לכיסוי פרק מס' 5". SoundCloud. נבדק ב-25 בספטמבר 2021. {{cite web}}: (עזרה) "מתחת לכיסוי פרק מס' 1". SoundCloud. נבדק ב-25 בספטמבר 2021. {{cite web}}: (עזרה) "תגובתו של הזמר שמיר ביילי לגרסת הכיסוי שהושמעה בפינה". Twitter. נבדק ב-7 בספטמבר 2019. {{cite web}}: (עזרה)
יונתן זקס (כדורסלן)

יונתן (יוני) ויליאם זקס (באנגלית: Yonatan William Sachs‏ 5 ביוני 1954– 31 במרץ 2005) היה כדורסלן ישראלי ששיחק בשנות ה-70 וה-80 בליגה העליונה בשורות אליצור תל אביב, בית"ר תל אביב, וכן שיחק עבור קבוצות בליגת המשנה. שיחק בשורות נבחרת הנוער של ישראל ובנבחרת הבוגרת. כולל באליפות אירופה בכדורסל ב-1973 בספרד. נולד בלידס באנגליה ועלה לישראל בגיל חמש יחד עם משפחתו: הורים ושני אחים. למד במוסדות דתיים, כולל בתיכון דתי בר-אילן בנתניה, יחד עמו הגיע לגמר אליפות בתי הספר התיכוניים ב-1972. צורף לנבחרת הנוער והיה חלק מהחמישייה הקבועה באליפות אירופה לנוער שנערכה בזאדאר שביוגוסלביה ב-1972 והגיעה עד לשלב חצי הגמר בטורניר. מיד לאחר הצלחת נבחרת הנוער והצטיינותו בה צורף זקס לסגל הנבחרת הלאומית. הוא שותף במסגרת הנבחרת הבוגרת ב-12 משחקים. בשנותיו הראשונות שיחק באליצור נתניה שבליגה הארצית (באותה עת - ליגת המשנה) וממנה עבר לאליצור תל אביב, עמה העפיל לליגה הלאומית (באותה עת - הליגה העליונה) בתום עונת 1974/1973. מ-1975 ועד 1979 שיחק באליצור תל אביב בליגה הלאומית והיה בין שחקניה הבולטים. בקיץ 1979 חזר לשחק באליצור נתניה, ושנה לאחר מכן עבר לבית"ר תל אביב מהליגה הלאומית, בשורותיה שיחק גם בשנים 1981 ו-1982. בשורות בית"ר תל אביב קבע זקס שיא נקודות כשקלע 88 נקודות במשחק אחד.[דרוש מקור] לאחר מכן שיחק גם באליצור גבעת שמואל. את שנותיו האחרונות כשחקן פעיל עשה זקס במכבי חדרה בזמן ששיחקה בליגה הארצית. כמו כן אימן את הפועל גבעת אולגה כמאמן-שחקן ועלה איתה לליגה א'. היה מורה לחינוך גופני ועסק באימון ילדים ונוער. נפטר כתוצאה מהתקף לב ב-2005 ונקבר בכפר מונש. השאיר אישה ושלושה ילדים. פרופיל, באתר פיב"א יונתן זקס, סטטיסטיקה באתר מנהלת הליגה הישראלית לכדורסל יונתן זקס, באתר "כדורסלע - אתר הכדורסל של ערן סלע" גלעד שולמן, נפטר יונתן זקס- שחקן נבחרת ישראל לשעבר, באתר "קקטוס" - הפורטל של נתניה והסביבה, 1 באפריל 2005 אלכס דורון, נבחרת הכדורסל ממריאה הבוקר למסע תריסר המשחקים בארה"ב, מעריב, 31 בינואר 1974 אלכס דורון, "ביג או" יופיע הקיץ בישראל, מעריב, 28 בפברואר 1972 יונתן זקס, באתר "כדורסלע - אתר הכדורסל של ערן סלע" רן גלעד, מאות תלמידים השתתפו באליפות בתיה"ס בכדורסל, דבר, 28 בינואר 1972 Yonatan William Sachs, סטטיסטיקה של אליפות אירופה לנוער 1972 באתר פיב"א שי גביש, הכנות צולעות קדמו להצלחה המסחררת של כדורסלני נבחרת הנוער בזאדאר, דבר, 30 ביולי 1972 שמואל טל (עיתונאי), מנקין ישחק בכפר-גלעדי, דבר, 27 ביולי 1979 מרדכי רוזנבלום, אור גורן ורוני כהן עברו להפועל ר"ג, מעריב, 29 ביולי 1980 יוסי רוזנברג, ראינו בארצית גבר מדליק. נלסון, מעריב, 7 באוקטובר 1986
הולנד רודן

הולנד מארי רודן (באנגלית: Holland Marie Roden; נולדה ב-7 באוקטובר 1986) היא שחקנית אמריקאית, אשר התפרסמה בשל תפקידה בתור לידיה מרטין בסדרת הטלוויזיה "זאב צעיר" (2011–2017) ברשת MTV. רודן נולדה בדאלאס, טקסס שם למדה בבית הספר "הוקאדאי" - בית ספר פרטי לבנות בלבד. היא באה ממשפחה שעוסקת בתחום הרפואה ולמדה לתואר ראשון בביולוגיה מולקולרית ולימודי נשים באוניברסיטת קליפורניה בלוס אנג'לס, במשך שלוש וחצי שנים עסקה בחינוך קדם רפואי במטרה להפוך למנתחת לב-ריאה לפני שהפכה לשחקנית במשרה מלאה. תפקידה הראשון בטלוויזיה היה בשנת 2007 בסדרת הטלוויזיה "CSI", שם גילמה לפרק אחד את קירה דלינג'ר. בשנת 2008 היא גילמה את אמילי לוק, בתו של ג'ון לוק (טרי אוקווין) בסדרת הטלוויזיה "אבודים" ברשת ABC ואת מיסי גאליבן בסדרת המשטרה "פשע מן העבר" ברשת CBS. בנוסף, לוהקה רודן כשחקנית ראשית בסדרת הטלוויזיה "12 Miles of Bad Road" ברשת HBO, התכנית צולמה אך הוחלט לבסוף לשדר אותה. בשנת 2009 גילמה את כסקיילר בסרט "מעודדות צמודות 5: מלחמה עד הסוף". באותן שנים היא ביצעה הופעות אורח בסדרות טלוויזיה שונות ביניהן "העשב של השכן", "קומיוניטי", "מחשבות פליליות" ו-"האירוע". ב-2010 השתתפה בוידאו קליפ של הלהקה הבריטית Seasons לשירם "Light, Lost". בשנת 2012 התארחה רודן בעונה השמינית של סדרת הדרמה הרפואית "האנטומיה של גריי". החל משנת 2011 כיכבה רודן בסדרת הדרמה העל-טבעית של רשת MTV "זאב צעיר", שם גילמה את לידיה מרטין, נערה פופולרית ואינטליגנטית בבית הספר התיכון "ביקון הילס" שבסופו של דבר מגלה שהיא בעלת יכולות על טבעיות של באנשי. בשנת 2016 הוכרז בכנס של קומיק-קון, סן דייגו כי הסדרה תסיים את שידוריה ב-2017 לאחר סיום העונה השישית שלה. בשנת 2014 כיכבה בסרט האימה "בית האבק", לצידן של ענבר לביא וג'וי לורן. בשנת 2020 כיכבה בסרט האימה "אין לאן לברוח" בתור איירין אייזקס. באותה שנה לוהקה לסרט ההמשך לסרט האימה המצליח "אסקייפ רום", אשר יצא לאקרנים ביולי 2021. בשנת 2021 הצטרפה לצוות השחקנית של העונה השלישית בסדרת דרמת הפשע "כנופיית המאיה" ברשת FX Networks בתור ארין תומאס. ב-17 במאי 2019 רודן עוכבה על ידי שוטרים ברזילאים בשדה התעופה בסאו פאולו, ברזיל. גורמי ההגירה שללו את כניסתה למדינה בטענה שיש לה ויזה ברזילאית לא תקפה. רודן טענה כי התייחסו אליה כמו אל עבריינית, הם גם מנעו ממנה לקבל מים ומזון, למרות שהציגה דרכון וויזה בתוקף. לאחר 24 שעות ששהתה במעצר היא הורשתה להיכנס למדינה. היא מתחה ביקורת ברשתות החברתיות על הדרך המחמירה שבה התייחסו אליה: "אחרי שנתיים של נסיעות לברזיל עם הדרכון הזה והוויזה הזו ללא כל בעיה, כדי לפגוש מעריצים ולהכיר חברים, אני נדהמת מההאשמות והטיפול שהעמידו בפני השוטרים הברזילאים היום. אני המומה שזו אותה ברזיל שאני מכירה ואוהבת". מדיה וקבצים בנושא הולנד רודן בוויקישיתוף הולנד רודן, ברשת החברתית אקס (טוויטר) הולנד רודן, ברשת החברתית אינסטגרם הולנד רודן, במסד הנתונים הקולנועיים IMDb (באנגלית) הולנד רודן, באתר AllMovie (באנגלית) הולנד רודן, באתר Rotten Tomatoes (באנגלית) הולנד רודן, באתר Metacritic (באנגלית) הולנד רודן, במסד הנתונים הקולנועיים KinoPoisk (ברוסית) Holland Roden - Bio, Family, Facts, Age: 29 | Hot Birthdays (ארכיון) 10 Things You Didn't Know About Teen Wolf's Holland Roden Holland Roden Talks Life Before 'Teen Wolf': "I Wanted to Be An Astronaut!" Seasons: "Light, Lost"
יהודה דרורי

יהודה דרורי (1936 – 2021) היה בכיר במשרד ראש הממשלה. שימש כמשנה למנכ"ל אשר היה הממונה על יישום הרפורמה במגזר הציבורי בהמשך להמלצות ועדת קוברסקי, דירקטור בבזק, בנק הפועלים, הפניקס, וכלל ביטוח. דרורי נולד בתל אביב, למד בקיבוץ גבע ובבית הספר החקלאי כדורי. שירת בצבא בגדוד 890. למד לתואר ראשון במדעי המדינה, ותואר שני ביחסים בינלאומיים ולימודי דוקטורט במדעים אסטרטגיים באוניברסיטת דרום קליפורניה USC. דרורי החל לעבוד במשרד התקשורת 1973. ב-1974 עבר לאג"ת בצה"ל. בשנים 1988-1981 מילא מספר תפקידים במגזר הציבורי. בשנות התשעים היה דירקטור בחברות המובילות במשק הישראלי: בזק, בנק הפועלים, הפניקס, כלל ביטוח. שימש יו"ר ועדת ההשקעות של קבוצת הפניקס אחזקות. בשנים 1990–1993 כיהן כדירקטור מטעם הציבור בחברת בזק. שימש לוביסט ויועץ פרלמנטרי בכנסת. כתב, ערך והפיץ את כתב העת הפרלמנטרי "קריאה ראשונה". תרם מזמנו להקמתה וניהולה של עמותת בוגרי בית הספר כדורי והיה פעיל ציבורי למען שימור ים המלח. היה מרצה ומנחה קבוצות בנושאי ממשל, ביטחון ופוליטיקה. נפטר ב-2021. מדיה וקבצים בנושא יהודה דרורי בוויקישיתוף יהודה דרורי, באתר News1 מחלקה ראשונה, 10 באוקטובר 2000 כתבות באתר חדשות מחלקה ראשונה (News1). http://www.news1.co.il/blog/drori-y/ http://www.globes.co.il/news/home.aspx?fid=8121 http://www.calcalist.co.il/local/articles/0,7340,L-3690277,00.html